ZMAJEVA HIŠA
Vse bom pobil!
Izdajalci! Podleži! Drznejo si me napasti!
Vaša milost... - Kralj sem!
Ja, ja.
Kralj sem! - Ja.
Prosim, vaša milost.
Izdajalci! Podleži!
Ogenj z neba...
To je vojna! Napovedujem vojno!
Napovedujem vojno!
Vrata so zaprli.
Še ga iščejo.
Našli bodo podleža.
To nas ne sme zamajati.
To dejanje.
Ta otrok... - Otrok je mrtev.
Ne boli ga več.
Ampak kar so naredili moji deklici...
Ja.
Plačali bodo.
Kdo bo plačal? - Tisti, ki je to naredil
ali to povzročil.
Kaj, če ne smemo kriviti roke, ki je to naredila?
Bogovi nas kaznujejo. Mene kaznujejo.
Za kakšen greh?
Hči, poslušaj me.
Seveda bomo žalovali, ampak...
Morda se iz tega izcimi kaj dobrega.
Kje so bili člani sveta, ko je morilec ogrožal njihovega kralja?
So tudi vas ogrozili, vaša milost? - Lahko bi me!
Moj sin je moj dedič!
Moj sin je naslednik Železnega prestola!
Kje si bil ti?
Gospod poveljnik moje kraljeve straže.
Postavil sem nočno stražo in legel.
Legel.
Legel!
Namesto da bi čuval svetost moje družine.
Ni čas za slepe obtožbe, vaša milost.
Kmalu bomo izvedeli, kdo je krivec.
Kdo je krivec? Kaj? Je to sploh vprašanje?
Ta, ki je to naredil, je rešil Kuzlo od kraljice pankrtov.
Domišljavo pizdo Zmajevega kamna.
Prek zaliva sedi na svoji skali in se mi smeje.
Smeje se mi, jebenti!
Ti si hotela, da ji prizanesemo.
Če smem, vaša milost in gospodje... Straža je nekoga ujela.
Možaka poznamo.
Zlati plašč je, znan po surovosti.
Ujeli smo ga, ko je bežal skozi Božje duri
z otrokovo glavo v vreči.
Jaz ga bom ubil.
Modro bi bilo izvleči čim več podatkov iz te gnide.
Zaupam vašim veščinam, gospod Larys.
Vedno ti protokoli! Vemo, kdo je naš sovražnik.
Kralj ima lahko več sovražnikov, vaša milost.
Raje preverimo, ali je to res naredila vaša sestra
ali kakšna strupenjača gnezdi bliže, na naših prsih.
Najbrž imate prav, Železno žezlo.
Kdor koli bi lahko bil.
Kdor koli v tej sobani.
Gospod Jasper ima prav.
Dognati moramo, kaj se je zgodilo
in ali smo v Trdnjavi še v nevarnosti.
Po drugi strani pa seveda...
To ni pomembno.
Rhaenyro nameravate okriviti.
Reči kraljevini, da je ona to storila.
Nič ne bomo govorili. Znotraj naših zidov so nas napadli.
V naših posteljah. Ne bodo me imeli za šibkega.
Že te imajo za šibkega, Aegon.
Ne!
Naglo kronanje, zmaj, ki je pobegnil iz brezna...
Za ljudi je to znamenje.
Po ulicah se šušlja, da bi morda morala biti Rhaenyra kraljica.
Tako bi jo imenoval: Pošast, Detomorka.
Še več.
Naj ljudje na pogrebu vidijo otroka.
Naj vidijo dejanje pretendentke za prestol.
Oče.
Moj kralj? - Ne.
Trupla mojega sinčka ne bodo vlačili
po ulicah kot crknjenega psa.
Ne vlačili, temveč častili.
Spremili bi ga do zmajskega brezna, kjer bo sežgan kot targaryenski princ.
Vaša milost... - Ne.
Ne mislite, da ne žalujem.
Jaehaerys je bil moj vnuk. Rad sem ga imel. Ni pa umrl zaman.
Bodo Rhaenyrini privrženci
še držali z njo, ko bodo slišali za njeno sprijenost?
Ali se je bodo raje odrekli?
Jaehaerys bo naredil za nas več kot tisoč vitezov v bitki.
Dobili boste svojo vojno, vaša milost.
Ampak če še malce počakate, lahko podvojite svojo moč.
Mati?
Roka nas vodi po težki poti, ljubi,
ampak morda je prava.
Naj molčeče sestre pripravijo princa na njegovo zadnjo pot.
Za njim se bo peljala njegova kraljica mati,
z njo pa bo kraljica vdova.
Ne, nočem se razkazovati.
Kraljevina mora videti, da krona žaluje.
Žalost najbolje pokažejo najnežnejše duše.
Najbrž se boste vsi strinjali, da je treba kralju prizanesti.
Imeli bomo pogreb za Jaehaerysa.
Prosili so, da se peljeva za njegovim truplom.
Nočem.
Jaz tudi ne.
Toda ko se zgodi kaj takega,
je udarec za kralja udarec za kraljestvo.
Ko ljudje delijo našo žalost,
se nam bolj približajo. - Nočem jih bliže.
Ne poznam jih.
Včasih se moramo pretvarjati.
Zakaj?
Prestol predstavljava. Dolžnosti imava.
Kar si videla sinoči, ko si prišla v mojo sobo...
To je za mojega fantka.
Daemon Targaryen me je najel.
Pol nama je plačal prej, pol pa po opravljenem delu.
Kdo sta "midva"?
Podganar, ki dela za dvor.
Ne vem, kako mu je zares ime.
Glejte delo Rhaenyre Targaryen!
Pretendentke za prestol.
Žlahtomorke!
Najgloblje sožalje, moja kraljica. - Naj bodo bogovi z vami.
Skrunilke nedolžnih!
Glejte delo Rhaenyre Okrutne!
Me boste mučili?
Ne.
Ne jamčim pa za njegovo milost.
Glejte delo Rhaenyre Targaryen!
Pretendentke za prestol!
Žlahtomorke!
Skrunilke nedolžnih!
Kraljica Helaena!
Kaj se dogaja?
Kraljica Helaena!
Kaj se dogaja? - Pohitite.
Kraljica Helaena! - Kraljica Helaena!
Zelo mi je žal. - Kraljica Helaena!
Kraljica Helaena!
- Potegni!
Prekletstvo!
Naj prekletstvo zadene Rhaenyro Pošastno!
Ni še jasno, kako so vdrli v Trdnjavo.
Dečku so odrezali glavo. Tisoči so videli procesijo.
Mene obtožujejo, da sem imela prste vmes?
Tako je videti.
Po vsej kraljevini so poslali to sporočilo.
Poslati moramo svoje sporočilo in zanikati ta podla podtikanja.
Takoj bom to storil, ampak dvomim, da bo sprejeto v dobri veri.
In tu v Naplavškem moramo podvojiti stražo.
Kmalu se bodo maščevali, tako ali drugače.
Sem že poskrbel za to.
Poletel bom z Vermaxom. Rhaenys mora leteti nad Goltom.
Lahko opazujem Kraljevi pristanek. - Ne.
Naš položaj je neizmerno oblaten
v času, ko najbolj potrebujemo zvestobo.
Ampak to je laž.
Da bi po izgubi sina
nekomu naredila kaj takega...
Pa ravno Helaeni.
Nedolžnemu.
Smrt princa Lucerysa je bil šok in žalitev.
Žalujoča mati bi lahko
iskala tolažbo v maščevanju. - Ali namigujete, ser Alfred,
da sem iz žalosti ukazala obglavljenje otroka?
Pomislil sem le, da ste morda prenagljeno...
Zase se brigajte.
Si poslal morilca ubit otroke v postelji?
Poslal sem ga maščevat kraljičinega sina. - Kaj si mu rekel?
Kaj si mu rekel, Daemon,
da je deček mrtev, krivijo pa mene?
Mižerija je poskrbela za imeni in pretvezo.
Jasno sem jima naročil: Aemonda, brata Aegona Prisvojitelja.
Nisem kriv za napako. - Nisi kriv?
Kaj naj bi naredila, če ne bi našla Aemonda?
Nikoli nisem omenil fantka.
Hotel si preliti kri Hightowerjev.
Če ne Aemondovo, pa koga drugega.
Ne. - Spodkopal si me.
Ošibil si mojo pravico do prestola, zmožnost, da zberem vojsko
in stopim pred lasten svet.
Rekel sem "ne".
Ne verjamem ti.
Pa sva končno tu.
Ne morem ti zaupati, Daemon.
Nikoli ti nisem povsem zaupala, čeprav sem si to želela. In se silila v to.
Zdaj vidim, da tvoje srce pripada samo tebi.
Ko sem bila deklica, je bil to zame izziv.
Toda zdaj sem starejša. Dovolj izzivov imam.
Zvesto sem ti služil. - Res?
Ali si me izkoristil, da bi posegel po svojem ukradenem nasledstvu?
Ko ti je ser Erryk prinesel krono, ti je nisem jaz posadil na glavo?
Ja, ampak pred tem
si hotel voditi vojni svet, medtem ko sem sama rojevala v sobi.
Mislila sem, da boste pretehtali sovražnikove pogoje...
Da bi se odrekli bratovemu prestolu zaradi laži Otta Hightowerja...
Mojemu prestolu, Daemon. Mojemu!
Moje besede si izrabil za izgovor. Za svoje maščevanje.
Da bi ustregel temačnosti, ki je kot meč zasajena vate.
Misliš, da sem pošast? - Ne vem, kaj naj mislim.
Ne vem, kdo si in komu služiš.
Mar nisem namenjen v Harrendvor zbrat vojsko zate?
Zate!
Me sprejemaš kot svojo kraljico in vladarico?
Ali se še oklepaš nečesa, kar naj bi izgubil?
Kar naj bi izgubil?
Tega nisi izgubil. Odrekel si se mu.
Kajti vedno si mislil samo
na svojo slavo, ne pa na mojega žalujočega očeta.
Tvoj oče je bil strahopetec, ki je vedel, da sem močnejši sin.
Da sem jaz vodja. Bal se je, da ga bom zasenčil.
Tako vidiš lastnega brata?
Ga poznaš bolje od mene? Odraščal sem z njim.
Misliš, da te je postavil za naslednico zaradi tvoje modrosti?
Zaradi tvoje kreposti?
Kako si drzneš. - Ali te je le izkoristil,
da me postavi na svoje mesto, ker se me je bal?
Ker je vedel, da ga nikoli ne boš zasenčila, kot bi ga jaz?
Ni se te bal, Daemon!
Ni ti mogel zaupati.
Kot ti jaz ne morem. - Bil je bedak,
željan veličine, a se je bal preliti kri, da bi jo dosegel.
Vidim, da boš trpela enako usodo.
Otroka si dal pokončati.
Napaka je bila.
Beden si.
Oče?
Ste me hoteli videti, vaša milost?
Ob zori vzemi
Lunino plesalko in pazi na Kraljevi pristanek.
Vedeti moram, kaj nameravajo.
Budno ga bom opazovala.
Zanašam se nate, Baela.
Visoko se drži, in daleč od njih.
Ne moremo si privoščiti novih napak.
Pa moj oče?
Svoji poti mora slediti.
Če smem, moj gospod...
Si komu povedal?
Za koga me pa imaš?
Za nekoga, ki išče odvezo.
Za to, kar sem naredil, je ni.
Kaj je to?
Opomnik na včerajšnje dogodke.
Na procesiji je bilo blato. Zamenjal jo bom.
Takoj to naredite.
Noč je bila dolga, ser Criston. Nisem jedel. Lahko samo...
Mi kljubujete, ser Arryk?
Ne.
Beli plašč je simbol naše čistosti.
Naše zvestobe.
Kraljeva straža pomeni zaupanje.
Boste tako zlahka umazali našo čast?
Napako sem naredil, moj gospod.
Popravil jo bom.
Kje ste bili, ko so umorili Jaehaerysa?
S kraljem Aegonom.
Torej niste bili v sobanah, kjer bi lahko preprečili zločin.
Njegova milost je hotela v prestolni sobani zabavati prijatelje.
Niste pomislili iti gor... - Kje ste bili vi, gospod poveljnik?
Zakaj kraljica Helaena nima zapriseženega zaščitnika?
Ko je zasedla...
Vaš brat je tat in izdajalec krone.
Dobro veste, kako me to boli.
Kako naj vemo, da skrivaj ne čutite enako kot on?
Pred kraljem sem ga ovadil.
Ja, bila sva ena duša v dveh telesih.
Če bi čutil enako kot on, bi pobegnil z njim.
Najprej nas je izdal vaš brat.
Potem pa so mladega princa
umorili, ko ste bili vi na straži.
Nori ste. Menda ne mislite, da sem jaz...
Ni pomembno, kaj jaz mislim.
Osramotili ste naš red.
Zdaj nam morate povrniti čast.
Kako naj to storim?
Pojdite na Zmajev kamen in pokončajte Rhaenyro na njenem domu.
Kot je ona namenila Aemondu.
Princesi bomo vrnili milo za drago.
Sam? - Vam je zmanjkalo poguma, ser Arryk?
Ne gre za pogum.
Grad je dobro zastražen pred sovražniki. Zlasti zdaj.
Kako naj bi vstopil?
Vaš dvojček tam služi tako imenovani kraljici.
Zanj se boste izdajali.
Zaprisegli smo, da bomo služili častno, ne pa s prevaro.
Ubijte pretendentko, pa boste končali vojno, preden se začne.
Če naju vidijo hkrati... - Tega ne smete dovoliti.
V smrt me pošiljate. - Ali po zmago.
In slavo.
Boste šli?
Ali moram podvomiti o vaši zvestobi kralju?
Kakor ukažete,
moj gospod.
Izpustila si večerjo.
Nisem bila lačna.
Mislim, da nihče ni bil.
Preveč praznih stolov.
Veš, kam je šel?
Najbrž v Harrendvor.
Včasih se mi zdi, da ga sovražim.
Z očeti je težko.
Česa se spomniš o mojem stricu?
Učil nas je loviti ribe.
In peti mornarske pesmi.
Ni se mogel upreti kolačem.
Kaj pa
ser Harwin Strong?
Prijazen je bil. In silovit.
Kostolomec so mu pravili.
Rad nas je imel, se mi zdi.
Seveda.
Pogrešam Luka.
Daemon jih je poslal, da me ubijejo.
Zunaj sem bil.
Z mano si bil.
Iskreno, ponosen sem,
da me ima za takega nasprotnika,
da me skuša ubiti v postelji.
Boji se me.
Upravičeno.
Deček je zrasel v moškega.
Ne. Ne tu.
Obžalujem vse tisto z Lukom.
Tistega dne sem pobesnel. Žal mi je za to.
To je lepo slišati.
Zafrkavali so me.
Ker sem bil drugačen.
Ne pozabi... Ko princi pobesnijo,
pogosto trpijo drugi.
Preprosti ljudje.
Kot sem jaz.
Kako je z njo?
Bolj ali manj enako.
Tržnice so zaradi zapore vse bolj prazne.
Menda v mestu še ne zmanjkuje hrane.
Mislim, da ne, ampak ljudje se bojijo.
Premožnejši kopičijo vse, kar lahko.
Danes sem hodila dve uri, da bi našla piščanca.
In plačal zanj trikrat več, kot bi bilo prav.
Kako so ljudje sebični!
Ne krivim jih za tisto, kar bi naredila tudi jaz, če bi lahko.
Ne bi dovolila, da otroci stradajo, medtem ko si bašeš klet.
K sreči nimava dovolj cvenka, da bi izvedela.
Kralj nam je obljubil malce pomoči.
Je povedal, kdaj?
Bojim se, Hugh.
Vidim, da te velike pustolovščine niso nič polepšale.
Lepo te je videti, brat. Po mnogih mesecih.
Pogrešal sem te.
Si zaklal veliko piratov? - Gotovo več kot ti.
Šala. Mogoče jo boš obžaloval, ko boš nocoj sam večerjal.
Jo že obžalujem. S krekerji sem si polomil zobe, Addam.
Reci, da se doma kuha lonec kozje obare.
Srečo imaš.
Na več načinov.
Menda te je Corlys pohvalil, da si mu dobro služil.
Res je. - Boš plul z njim,
ko bo njegova ladja popravljena?
Mene in še enajst ladjedelcev so poklicali iz Lupine,
da poskrbimo za vašo floto.
Nič mi ni ponudil.
Iskreno, še bolje. - Ne bodi neumen, Alyn.
Če boš služil Morski kači, boš obogatel.
Takoj bi pograbil tako priložnost.
Nisi videl, kar sem videl jaz.
Vojna se pripravlja, Addam. Prava vojna.
Še ena priložnost, da se izkažeš.
Spomni ga, koliko veljaš. - Ne potrebujem uslug.
Ampak brat, tvoj dolžnik je. Najin dolžnik.
Je v obari kaj korenja?
Ta tišina mi je sumljiva.
Daemon je odletel, ko ga najbolj potrebujemo.
Zvestoba nikoli ni bila njegova odlika.
Kamorkoli gre, je rad sam svoj gospodar.
No, kraljičin mož je.
Ampak ni kralj.
Tudi jaz nisem. Pa se znajdem.
Vem, kako je, če te preskočijo s krono. To je težko sprejeti.
Zdaj je Viserys mrtev in vse pravice so vprašljive.
Menda ne misliš, da jo bo Daemon izzval?
Ne na ta način.
Ne more pa ji dovoliti, da mu ukazuje.
Škoda.
Včasih v tem precej uživam.
Verjemiva mu na besedo.
Če bo pridobil Harrendvor, mu bo vse odpuščeno.
Medtem sem tu jaz.
In Meleys.
Ne bomo dovolili, da kraljica omahuje.
Gospa Mižerija, vaša milost.
Veš, kaj se je včeraj zgodilo v Kraljevem pristanku?
Vem.
Kakšno vlogo si imela pri tem?
Nobene.
Vem, da si se zapletla s prisvojitelji.
Pomagala si jim in mi odrekla rojstno pravico.
Izkoristila sem, kar je bilo neizogibno. Zdaj to obžalujem.
O tem sem prepričana.
Kdo si?
Zapornica.
Daemonu sem dala imeni dveh možakov.
To je vse. Niti tega nisem hotela.
Rekel je, da je to cena moje svobode.
Je rekel kaj drugega?
Odšel je.
Za koliko časa?
En teden. Ali za vedno, ne vem.
Ja, to počne.
Kajne?
Zdaj se me spomnite.
Rekel je, da se bo poročil s tabo.
In da si nosila njegovega otroka. - Ta šala se ne zdi vsem smešna.
Očitno je to ponovil. Nekaj obljubi, nato pa
se izmuzne. - Prodajaš skrivnosti Rdeče trdnjave.
Tvoja mreža je neopazno razpeta po Kraljevem pristanku. Zdaj pa,
ko se moj sovražnik pripravlja, da me napade...
Lahko vas samo prosim, da spoštujete moževe besede.
Ni mi v prid, če te izpustim.
V najboljšem primeru bom izgubila koristno pridobitev.
V najslabšem pa me boš podlo izdala.
Ne nameravam vas izdati, vaša milost.
Tako praviš.
V Zahodnje so me pripeljali praznih rok.
Mukoma sem služila, kradla
in prodajala telo za novčič ali kruh.
Sem pa tudi poslušala
in si pridobila zaupanje.
Za vplivneže sem postala dragocena.
Počasi sem si nekaj prislužila.
Hišo, gospodinjstvo.
Dom.
Potem so vse zažgali.
Kdo? - Hightowerji, bi rekla.
Roki ni bilo všeč, ko sem pokazala zobe.
A sem mu hvaležna za to.
Predolgo sem se trudila biti pomembna.
Zdaj pa vidim, da je bila to otroška želja.
Daemon...
Otto Hightower...
Vseeno je.
Nikoli me ne bodo sprejeli.
Najbolje bi bilo, če bi ostala vlačuga.
Kako si dobila to brazgotino?
O, ne.
Moj sin.
Kdo so? - Podganarji.
V kraljevi službi.
Kaj so naredili?
Kaj si storil?
Podganarji!
Obesiti sem jih dal.
Gnoj, ki mi je vzel sina, je priznal, da je imel pajdaša.
Ni vedel točno, kateri je bil,
zato... - Bedak!
Pazite, kako govorite s svojim kraljem.
Kralj je moj vnuk. In moj vnuk je tepec.
Še huje. Nedolžne moške je ubil.
Pa enega krivega.
In jih obesil na mestno obzidje, vsem na očeh.
Kuj zaroto proti kralju, pa boš videl vraga.
To so bili očetje, bratje in sinovi.
Njihove žene in otroci se zbirajo pred našimi vrati,
ihtijo in preklinjajo tvoje ime.
S krvjo tvojega otroka smo pridobili njihovo odobravanje.
S solzami tvoje mame
in grenkim žrtvovanjem smo se skušali izogniti izgubam v prihodnosti.
Pa si to zapravil.
Po vsem, kar sem naredil zate.
Nespametno.
Neodgovorno.
Neobrzdano.
Sem vsaj nekaj naredil.
Na žalitev krone se nisem odzval
s tarnanjem in dobrikanjem prodajalkam rib.
Ne bodo me imeli za šibkega. - Ta hip se novica
o Rhaenyrinem pošastnem zločinu širi po kraljevini.
Velike hiše omahujejo. Neizogibno bodo potegnile z nami.
Kri hočem preliti, ne črnila.
Ukrepati moramo.
Ser Cristin Cole je ukrepal.
In kaj
je naredil ser Cristin Cole?
Sera Arryka je poslal zaklat Rhaenyro.
Samega?
Pretvarjal se bo, da je svoj dvojček. Genialno.
Bogovi naj nam pomagajo.
Čas je, da Kuzla od kraljice plača ceno.
Si v to potegavščino privolil brez posveta z mano?
Ali s svetom?
Namesto preudarnosti si pokazal vihravost
in nas ponižal v očeh našega sovražnika.
Nepremišljeno, plitvo...
Nikoli ne pomisliš na svojega očeta?
Na njegovo...
Potrpljenje, razsodnost...
Na njegovo dostojanstvo?
Jebeš dostojanstvo.
Maščevanje hočem.
Moj oče je mrtev.
Res je.
In zato smo siromašnejši.
Prav je imel glede tebe.
Želel je, da postanem kralj.
Tako misliš?
Snemite priponko, ser Otto.
Roka mojega očeta ste,
ne moja.
Snemite jo.
Ne bi si drznil.
Pa sem si.
In to me vznemirja.
Nesramni pamž.
Misliš, da si pameten, ampak brez močne Roke ob sebi...
Ki te vodi...
Colu jo dajte.
Vaša milost?
V tem trenutku si se izkazal za dragocenejšega od stotih starcev.
Moja nova Roka bo jeklena pest.
To boš obžaloval.
Dajte mu jo.
Odpuščeni ste.
Ne vem, ali ti zaupam.
In čutim, da si še vedno nevarna.
A bom držala obljubo svoje hiše, če praviš, da so ti jo dali.
Lahko greš.
Vaša milost.
V luki je Velaryonova ladja, ki gre prek Pentosa v Myr.
Poskrbela bom, da se vkrcaš.
Nisem tako naivna, da bi te izpustila brez nadzora.
Jaz...
Hvala.
Ser Erryk, Mižerija nas bo zapustila.
Naj pobere svoje stvari,
nato pa naj jo nekdo spremi na ladjo Corwyn.
Vaša milost...
Trenutek?
Ser Erryk.
Mislil sem, da ste notri. - Premalo ste pozorni.
Sovražnik je v bližini, dobri gospod.
Prosim, poskusite leči, vaša milost.
Hvala, Elinda.
Ser Erryk.
Čuden dan je za mano.
Nemiren sem. Jaz bom prevzel večerno stražo.
Nocoj morate spati, vaša milost. Moistra bom prosila za odmerek.
Morda je to najbolje.
Hvala, Elinda.
Ser Erryk.
Verjemite, nisem mogel drugače.
Ne razumem.
Brat!
Ne naredi tega.
Prosim te.
Ti si naju izdal, Erryk.
Beži, Elinda!
Poišči sera Lorenta!
Vaša milost! - Ser Lorent!
Z mano, vaša milost.
Kateri je Erryk?
Skupaj sva se rodila.
Ti si naju ločil.
Ampak te imam vseeno rad, brat.
Vaša milost.
Erryk.
Odpustite mi.
Ne!
To je nevednost in nečimrnost.
Oba dobro veva, da je treba imeti Aegona na očeh.
Pa sera Cristona tudi. Tadva skupaj...
Ser Criston je vroče krvi.
Nedvomno pa je zvest. Če bo vojna...
Zagotovil jo je.
Mlad je in neizobražen. V jeklo veruje.
Ne misli daljnosežno.
Ne eden ne drugi.
Ne mislita na blagor kraljestva,
ampak na nizkotno naslajanje ob maščevanju.
Aegona je še mogoče oblikovati.
Otrokova smrt ga je razrvala.
Ne morem ostati tu.
Vrgli so me iz malega sveta.
Naši načrti so splavali po vodi. V Staro mesto se bom vrnil.
Hightowerji imajo še vedno moč
in tam imaš sina, ki bo voljno prejemal napotke.
Daeron nam bo pomagal v naslednjih tednih.
Raje pojdi v Visoki vrt.
Tyrelle je treba prijeti v roke. Njihovi podložniki omahujejo.
Ko te ne bo, ga bom spametovala.
Pomiril se bo. Morda se čez čas vrneš.
Mladi se šopirijo kot pavi.
Vreščijo in mahajo.
Toda midva bova zdržala in prinesla mir. To še vedno verjamem.
Dokler drživa skupaj.
Grešila sem.
Tega nočem slišati.
Prevod: Karmen Dobrila